
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

16 ΝΟΕΜΒΡΙΟΥ 1992 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

673 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Τροποποίηση γεωγραφικών ενοτήτων Νομού Μεσσηνίας. 1 

Καθορισμός αποδοχών του Ειδικού Επιστημονικού Προσωπικού με 
σχέση εργασίας Ιδιωτικού Δικαίου της Μονάδας Στρατηγικού 
Σχεδιασμού και Ανάλυσης Πολιτικής της Γ.Γ.Τ.Π. του 

ΤΠ.Π.Κ. 2 

Αποζημίωση μελών Επιτροπής με αντικείμενο τη μελέτη για ίδρυση 

Ελληνικού Ινστιτούτου Κοινωνικής Ασφάλειας. 3 

Καθορισμός αποζημίωσης των υπαλλήλων που ασχολήθηκαν με 
την εισαγωγή στοιχείων στους Η/Υ των μηχανογραφικών εφαρ¬ 
μογών των Δ.Ο.Υ. 4 

Μερική ανάκληση της 49971/1573/1.6.1988 απόφασης του 

Υπουργού Οικονομικών. 5 

Ανάκληση της 169169/22.12.1981 απόφασης του Υπουργού Οι¬ 
κονομικών. 6 

Καθορισμός ύψους πίστωσης για την αντιμετώπιση δαπανών δημο¬ 
σίων σχέσεων του Υπουργείου Αιγαίου. 7 

Σύσταση Νομικού Προσώπου στην Κοινότητα Νεμούτας Ν. Ηλείας 
με την επωνυμία «Σχολική Επιτροπή Δημοτικού Νηπιαγωγείου 

Κοινότητας Νεμούτας». 8 

Σύσταση Δημοτικής Επιχείρησης με την επωνυμία «Αναπτυξιακή 
Επιχείρηση Δήμου Λευκιμμαίων» στο Ν. Κέρκυρας. 9 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 71538 (1) 

Τροποποίηση γεωγραφικών ενοτήτων Νομού Μεσσηνίας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ. ΕΘΝΙΚΗΣ ΟΙΚΟΝΟΜΙΑΣ ΚΑΙ 


ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ & ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 196 του Π.Δ/τος 323/1989 (Δ.Κ.Κ.). 

2. Τις 60361/24.10.86, 68715/31.7.91 και 104036/ 
31.10.91 κοινές αποφάσεις των Υπουργών Εσωτερικών, Εθνικής Οι¬ 
κονομίας και Περιβάλλοντος Χωροταξίας και Δημοσίων Έργων, με τις 
οποίες καθορίσθηκαν οι γεωγραφικές ενότητες του Νομού Μεσση¬ 
νίας. 

3. Την με αριθμό 5/22.7.1992 απόφαση του Νομαρχιακού Συμ¬ 
βουλίου Μεσσηνίας, αποφασίζουμε: 

Τροποποιούμε την 60361/24.10.86 κοινή Υπουργική απόφαση 
«χωρισμό γεωγραφικών ενοτήτων Νομού Μεσσηνίας», όπως αυτή τρο¬ 
ποποιήθηκε με τις 68715/31.7.91 και 104036/31.10.91 όμοιες και 
εντάσσουμε τις Κοινότητες Βλαχόπουλου, Νερομύλου Χατζή, Χαραυ¬ 
γής, Παπαφλέσσα, Λαχανάδας, Χρόνων, Κηνυγού και Αμπελοκήπων, 
που ανήκουν στις 17η, 19η, 9η και 11η γεωγραφικές ενότητες που δια¬ 
μορφώνονται ως εξής: 

Ενότητα 12η: Κοινότητες: Χώρας, Μεταμορφώσεως, Μεταξάδες, 


Παλαιού Λουτρού, Φλεσιάδος, Αμπελοφύτου, Μιρουνοχωρίου, Βλαχο- 
πούλου και Παπαφλέσσα. 

Ενότητα 8η: Κοινότητες: Πεταλίδου, Δάρα, Καλοχωρίου, Καρποφό¬ 
ρων, Καστανιών, Πανιπερίου, Αχλαδοχωρίου, Λυκίσσης, Κοκκίνου, 
Μαθίας, Νερομύλου και Χρόνων. 

Ενότητα 10η: Κοινότητες: Μεθώνης, Φοινικούντος, Φοινίκης, 
Ευαγγελισμού, Καινούργιου Χωρίου και Λαχανάδας. 

Ενότητα 11η: Δήμος: Πύλου και Κοινότητες: Ρωμανού, Κορυφαίου, 
Πύλας, Μεσοχωριού, Χωματάδας, Καλλιθέας, Πηδάσου, Ικλαίνης, 
Χατζή και Χαραυγής. 

Κατά τα λοιπά ισχύουν οι προηγούμενες κοινές αποφάσεις. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Οκτωβρίου 1992 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΕΘΝΙΚΗΣ ΟΙΚΟΝΟΜΙΑΣ 

Ν. ΚΛΕΙΤΟΣ ΣΤ. ΜΑΝΟΣ 

ΠΕΡΙΒΑΛΛΟΝΤΟΣ-ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΑΧ. ΚΑΡΑΜΑΝΛΗΣ 
-♦- 

Αριθ. 2074410/5744/0022 (2) 

Καθορισμός αποδοχών του Ειδικού Επιστημονικού Προσωπικού με 

σχέση εργασίας Ιδιωτικού Δικαίου της Μονάδας Στρατηγικού Σχε- 

διασμού και Ανάλυσης Πολιτικής της Γ.Γ.Τ.Π. του ΥΠ.Π.Κ. 

ΟΙ ΥΠΟΥΡΓΟΙ 

ΕΠΙΚΡΑΤΕΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 19 παρ. 2 του Ν. 1876/1990 (ΦΕΚ 27/Α/90) 
«Ελεύθερες συλλογικές διαπραγματεύσεις και άλλες διατάξεις». 

β) Του άρθρου 80 παρ. 4 του Ν. 1892/1990 (ΦΕΚ 101/Α/90) 
«Για τον εκσυγχρονισμό και την ανάπτυξη και άλλες διατάξεις». 

γ) Του άρθρου 3 του Π.Δ/τος 460/90 (ΦΕΚ 176/Α/90) «περί συ- 
στάσεως Γενικών Διευθύνσεων και Μονάδας Στρατηγικού Σχεδιασμού 
και Ανάλυσης Πολιτικής στη Γ.Γ.Τ.Π. του ΥΠ.Π.Κ. 

2. Την αριθμ. 5951/Ε/1654/19.3.91 (ΦΕΚ 199/Β/91) Κοινή 
Υπουργική Απόφαση, με την οποία ορίζεται ότι η πλήρωση των θέσεων 
επιστημονικού προσωπικού της ανωτέρω μονάδας θα γίνεται με επι¬ 
λογή. 

3. Την αριθμ. Υ. 1847/1078399/1182/0001 (ΦΕΚ 525/Β/ 
14,8.92) απόφαση ανάθεσης αρμοδιοτήτων στον Υφυπουργό Οικονομι¬ 
κών. 

4. Την αριθμ. Υ.1844/10.8.92 «ανάθεση αρμοδιοτήτων στον 
Υπουργό Επικράτειας Ανδρέα Ανδριανόπουλο». 

5. Το γεγονός ότι συντρέχει περίπτωση αδυναμίας υπογραφής Ειδι¬ 
κής Συλλογικής Σύμβασης Εργασίας γι’ αυτούς τους εργαζόμενους, 
αποφασίζουμε: 

1. Καθορίζουμε τις μηνιαίες αποδοχές του Ειδικού Επιστημονικού 
Προσωπικού με σχέση εργασίας Ιδιωτικού Δικαίου αορίστου χρόνου. 

που θα απασχολείται στη Μονάδα Στρατηγικού Σχεδιασμού και Ανάλυ¬ 
σης Πολιτικής της Γ.Γ.Τ.Π. του ΥΠ.Π.Κ. στο ποσό των διακοσίων χι¬ 
λιάδων (200.000) δραχμών. 

2. Το ανωτέρω ποσό θα αναπροσαρμόζεται με τις εκάστοτε αυξήσεις 
των μισθών των μονίμων δημοσίων υπαλλήλων από 1.1.93 και εφεξής. 

3. Η απόφαση αυτή ισχύει από την δημοσίευσή της στην Εφημερίδα 
της Κυβέρνησης. 

4. Από τις διατάξεις αυτής της απόφασης προκαλείται δαπάνη σε βά¬ 
ρος του κρατικού προϋπολογισμού ύψους 2.000.000 δρχ. περίπου, για 
το τρέχον οικονομικό έτος και ύψους 14.000.000 δρχ. περίπου για τα 
επόμενα οικονομικά έτη. 

5. Για την ανωτέρω δαπάνη έχει εγγραφεί πίστωση στον κρατικό 
προϋπολογισμό ύψους 3.600.000 δρχ. στον ειδικό φορέα 05200 και με 
τον ΚΑΕ 0311. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 9 Οκτωβρίου 1992 

οι ΥΠΟΥΡΓΟΙ 

ΕΠΙΚΡΑΤΕΙΑΣ; ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΑΝΔΡΕΑΣ ΑΝΔΡΙΑΝΟΠΟΥΛΟΣ ΚΩΝ/ΝΟΙ ΓΙΑΤΡΑΚΟΣ 

- ♦- 

Αριθ. 2068074/5296/0022 (3) 

Αποζημίωση μελών Επιτροπής με αντικείμενο τη μελέτη για ίδρυση 

Ελληνικού Ινστιτούτου Κοινωνικής Ασφάλειας. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 3 του άρθρου 8 του Ν. 2042/14.5.1992 
ΦΕΚ/Α/75. 

2. Τις διατάξεις του άρθρου 12 του Ν. 2079/1992 ΦΕΚ/Α/142/ 
27.8.1992. 

3. Την Απόφαση του Υφυπουργού Υγείας, Πρόνοιας και Κοιν. Ασφα¬ 
λίσεων οικ. 162/27.1.1992 «σύσταση Επιτροπής με αντικείμενο τη 
μελέτη για Ίδρυση Ελληνικού Ινστιτούτου Κοινωνικής Ασφάλειας». 

4. Την απόφαση του Πρωθυπουργού και Υπουργού Οικονομικών 
Υ.1847/1078399/1182/0001/7.8.92 «Ανάθεση αμροδιοτήτων 
Υπουργού Οικονομικών στους Υφυπουργούς Οικονομικών» (ΦΕΚ Β 
525/14.8.92). 

5. Την Υ. 1540/18.9.1991 Κοινή Απόφαση του Πρωθυπουργού 
και Υπουργού Υγείας, Πρόνοιας και Κοινών. Ασφαλίσεων (ΦΕΚ 754/ 
Β/19.9.1991). 

6. Την διεκπεραίωση και την παράδοση του πορίσματος για την 
Ίδρυση Ελληνικού Ινστιτούτου Κοινωνικής Ασφάλειας όπως προβλέ- 
πετο με την οικ. 162/27.1.1992 Απόφαση του Υφυπουργού Υγείας, 
Πρόνοιας και Κοινωνικών Ασφαλίσεων. 

7. Την ανάγκη παράστασης κατά τις συνεδριάσεις της Επιτροπής και 
των δύο γραμματέων λόγω του αυξημένου όγκου γραπτής εργασίας (ει¬ 
σηγήσεις, πρακτικά, σχέδιο κειμένου), αποφασίζουμε: 

Στον πρόεδρο, τα μέλη και τους γραμματείς της Επιτροπής για την 
«Ίδρυση Ελληνικού Ινστιτούτου Κοινωνικής Ασφάλειας» καταβάλλεται 
αποζημίωση κατά συνεδρίαση εκ δρχ. (10.000) δέκα χιλιάδων και για 
δεκαπέντε (15) συνεδριάσεις συνολικά σε διάστημα δύο μηνών. 

Από τις διατάξεις αυτής της απόφασης δεν προκαλείται δαπάνη σε 
βάρος του Κρατικού προϋπολογισμού. 

Η σχετική δαπάνη ύψους 1.950.000 δρχ. θα βαρύνει τις πιστώσεις 
του ΛΒΚΑ με αριθμό 540047-37 που τηρείται στην Εθνική Τράπεζα 
της Ελλάδος. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 29 Σεπτεμβρίου 1992 

ΟΙ ΥΦΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ ΚΑΙ 

ΟΙΚΟΝΟΜΙΚΟΝ ΚΟΙΝΩΝΙΚΟΝ ΑΣΦΑΛΙΣΕΩΝ 

ΚΩΝ/ΝΟΣ ΓΙΑΤΡΑΚΟΣ ΔΗΜ. ΣΙΟΥΦΑΣ 


Αριθ. 2065044/5054/0022 (4) 

Καθορισμός αποζημίωσης των υπαλλήλων που ασχολήθηκαν με την ει¬ 
σαγωγή στοιχείων στους Η/Υ των μηχανογραφικών εφαρμογών 

των Δ.Ο.Υ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: α) της παρ. 4 του άρθρου 61 του Ν. 2065/92 και 
β) της παρ. 5 του άρθρου 39 του Ν. 1914/91. 

2. Το έγγραφο αρ. 1083168/19908/0002/26.8.1992 της Α/ 
νσης Προσωπικού ΔΟΥ. 

3. Την κοινή απόφαση αρ. Υ.1847/1078399/1182/0001/ 
7.8.92 του Πρωθυπουργού και του Υπουργού Οικονομικών με θέμα: 
«Ανάθεση αρμοδιοτήτων του Υπουργού Οικονομικών στους Υφυπουρ¬ 
γούς Οικονομικών, αποφασίζουμε: 

Καθορίζουμε την αποζημίωση των υπαλλήλων που ασχολήθηκαν με 
την εισαγωγή στοιχείων στους Η/Υ των μηχανογραφικών εφαρμογών 
των 135 ΔΟΥ, κατά το έτος 1992, σε χίλιες διακόσιες (1.200) δραχ¬ 
μές ανά ώρα κατά τις εργάσιμες ημέρες και σε χίλιες πεντακόσιες 
(1.500) δραχμές ανά ώρα κατά τα Σάββατα και τις Κυριακές. 

Οι ώρες εργασίες ορίζονται ως ακολούθως: 

α) για απογευματινή εργασία πέραν του κανονικού ωραρίου και από 
ώρα 15.00-22.00 σε 68.820 ώρες για το σύνολο των ΔΟΥ και σε 780 
ώρες για δέκα τρεις (13) υπαλλήλους της Δ/νσης Προσωπικού ΔΟΥ 
και 

β) για εργασία κατά τα Σάββατα και τις Κυριακές σε 32.200 ώρες 
για το σύνολο των ΔΟΥ. 

Η κατανομή κατά ΔΟΥ των ωρών και ο προσδιορισμός του αριθμού 
των υπαλλήλων που ασχολήθηκαν με το έργο θα καθορισθεί με από¬ 
φαση του προϊσταμένου της Δ/νσης προσωπικού ΔΟΥ. Με την ίδια από¬ 
φαση θα καθορισθούν και οι συγκεκριμένοι υπάλληλοι που ασχολήθηκαν 
με το έργο αυτό μετά από σχετική βεβαίωση των προϊσταμένων των 
επιμέρους ΔΟΥ. 

Η δαπάνη θα βαρύνει τις πιστώσεις του Ειδικού Φορέα 23-220 και 
ΚΑΕ 0511 και 0512 για τους υπαλλήλους των Δ.Ο.Υ. και τις πιστώ¬ 
σεις του Ειδικού Φορέα 23-210 και ΚΑΕ 0511 για τους υπαλλήλους 
της Δ/νσης Προσωπικού Δ.Ο.Υ. 

Από τις διατάξεις αυτής της απόφασης προκαλείται δαπάνη σε βάρος 
του κρατικού προϋπολογισμού ύψους 138.500.000 δρχ. για το τρέχον 
έτος. 

Για την ανωτέρω δαπάνη έχει εγγραφεί πίστωση στον κρατικό προϋ¬ 
πολογισμό ύψους 138.000.000 δρχ. στον ειδικό φορέα 23-220 και 
στους ΚΑΕ 0511 και 0512 για τους υπαλλήλους των ΔΟΥ και ύψους 
500.000 δρχ. στον ειδ. φορέα 23-210 και στον ΚΑΕ 0511 για τους 
υπαλλήλους της Δ/νσης προσωπικού Δ.Ο.Υ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 11 Σεπτεμβρίου 1992 

Ο ΥΦΥΠΟΥΡΓΟΣ 

ΚΩΝ/ΝΟΣ ΓΙΑΤΡΑΚΟΣ 
-♦- 

Αριθ. 2075289/8084/0024 (5) 

Μερική ανάκληση της 49971/1573/1.6.1988 απόφασης του Υπου- 
γού Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π.Δ/τος «Διαχείριση νομικών 
προσώπων από την Τράπεζα της Ελλάδος». 

2. Το από 7.10.1958 Β.Δ/μα (ΦΕΚ Α7175/24.10.1958) «Τρο¬ 
ποποίηση του από 20.1.1932 Π.Δ/τος». 

3. Το Π.Δ/γμα 496/74 «Περί Λογιστικού Ν.Π.Δ.Δ.». 

4. Την απόφασή μας αριθ. 49971/1573/1.6.1988 «Ανάθεση της 
διαχείρισης του Περιφερειακού Πανεπιστημιακού Γενικού Νοσοκομείου 
Ιωαννίνων στην Τράπεζα της Ελλάδας. 

5. Το έγγραφο της Τράπεζας της Ελλάδας αριθ. 29435/ 
20.10.1992 με το οποίο ζητείται η μεταφορά του Λογ/σμού της Τα¬ 
μιακής διαχείρισης του ανωτέρω ΝΠΔΔ αποί την Τράπεζα της Ελλάδος 
(Υποκ/μα Ιωαννίνων) στην Τράπεζα Πίστεως (Υποκ/μα Ιωαννί¬ 
νων). 

6. Την απόφαση του Υπουργού των Οικονομικών αριθ. 1092170/ 
1378/0006/15.10.91 (ΦΕΚ 846/Β/15.10.1991) «Μεταβίβαση 

της εξουσίας να υπογράφουν με εντολή Υπουργού στους Προϊσταμένους 
Δ/νσεων, Τμημάτων κ.λπ.», αποφασίζουμε: 

Ανακαλούμε την ανωτέρω απόφασή μας αριθ. 49971/1573/ 
1.6.1988 σχετικά με την ανάθεση της Ταμιακής διαχείρισης του Περι¬ 
φερειακού Πανεπιστημιακού Γενικού Νοσοκομείου Ιωαννίνων στην 
Τράπεζα της Ελλάδος και ορίζουμε όπως το ταμιακό υπόλοιπο του λογ/ 
σμού μεταφερθεί σε λογαριασμό που θα τηρείται στην Τράπεζα Πίστεως 
(Υποκ/μα Ιωαννίνων). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 2 Νοεμβρίου 1992 

Με εντολή Υπουργού 
Ο Διευθυντής 
Γ. ΚΑΡΤΣΩΝΑΣ 


♦ 


Αριθ, 2075288/8085/0024 (6) 

Ανάκληση της 169169/22.12.1981 απόφασης του Υπουργού Οικο¬ 
νομικών. 


3. Την αριθ. Υ.1499/92 απόφαση του Πρωθυπουργού και Υπουρ¬ 
γού Αιγαίου «Καθορισμός αρμοδιοτήτων στον Υφυπουργό Αιγαίου Γε¬ 
ώργιο Μισαηλίδη». 

4. Την αριθ. πρωτ. 4923/22.9.1988 κοινή απόφαση των Υπουρ¬ 
γών Προεδρίας της Κυβέρνησης, Οικονομικών και Αιγαίου, σχετικά με 
τον καθορισμό του ύψους των δαπανών Δημοσίων Σχέσεων στο Υπουρ¬ 
γείο Αιγαίου. 

5. Το γεγονός ότι το ύψος των δαπανών Δημοσίων Σχέσεων του 
Υπουργείου Αιγαίου, δεν έχει αναπροσαρμοσθεί από το 1988. 

6. Την ανάγκη αντιμετώπισης των αυξημένων δαπανών Δημοσίων 
Σχέσεων του Υπουργείου Αιγαίου, αποφασίζουμε: 

Καθορίζουμε το ύψος της πίστωσης για την αντιμετώπιση δαπανών 
Δημοσίων Σχέσεων του Υπουργείου Αιγαίου, για κάθε οικονομικό έτος 
μέχρι του ποσού των επτά εκατομμυρίων πεντακοσίων χιλιάδων δρχ. 
(7.500.000). 

Η απόφαση αυτή να δημοσιευθεί στην Εφημερίδα της Κυβερνήσεως. 

Μυτιλήνη, 23 Οκτωβρίου 1992 

ΟΙ ΥΦΥΠΟΥΡΓΟΙ 


Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π.Δ/τος «Διαχείριση νομικών 
προσώπων από την Τράπεζα της Ελλάδος». 

2. Το από 7.10.1958 Β.Δ/γμα (ΦΕΚ Α/175/24.10.1958) «Τρο¬ 
ποποίηση του από 20.1.1932 Π.Δ/τος». 

3. Το Π.Δ/γμα 496/74 «Περί Λογιστικού Ν.Π.Δ.Δ.». 

4. Την απόφασή μας αριθ. 169169/22.12.1981 «Ανάθεση της δια¬ 
χείρισης του Στ' Κρατικού Παιδικού Σταθμού Ιωαννίνων στην Τράπεζα 
της Ελλάδας». 

5. Το Ν. 1431/12.4.1984 (ΦΕΚ 46/Α/10.4.84) με το οποίο οι 
Εθνικοί Παιδικοί Σταθμοί κ.λπ μετονομάζονται σε Κρατικούς Παιδι¬ 
κούς Σταθμούς. 

6. Το έγγραφο της Τράπεζας της Ελλάδος αριθμ. 29436/ 
20.10.1992 με το οποίο ζητείται η μεταφορά της ταμιακής διαχείρισης 
του Στ' Κρατικού Παιδικού Σταθμού Ιωαννίνων στην ΕΤΕ Υποκ/μα 
Αβέρωφ Ιωαννίνων. 

7. Την απόφαση του Υπουργού των Οικονομικών αριθ. 1092170/ 
1378/0006/15.10.91 (ΦΕΚ 846/Β/15.10.1991) «Μεταβίβαση 
της εξουσίας να υπογράφουν με εντολή Υπουργού στο Γεν. Γραμματέα, 
Γ εν. Δ/ντή στους Προϊσταμένους Δ/νσεων, Τμημάτων κ.λπ», αποφασί¬ 
ζουμε: 

Ανακαλούμε την ανωτέρω απόφασή μας αριθ. 169169/ 
22.12.1981 σχετικά με την ανάθεση της Ταμειακής διαχείρισης του 
Στ' Κρατικού Παιδικού Σταθμού Ιωαννίνων στην Τράπεζα της Ελλάδος 
Υποκ/μα Ιωαννίνων και ορίζουμε όπως το ταμιακό υπόλοιπο του λογ/ 
σμού μεταφερθεί σε λογαριασμό που θα τηρείται στην Εθνική Τράπεζα 
της Ελλάδος Υποκ/μα οδού Αβέρωφ Ιωαννίνων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 2 Νοεμβρίου 1992 

Με εντολή Υπουργού 
Ο Διευθυντής 
Γ. ΚΑΡΤΣΩΝΑΣ 


♦ 


Αριθ. ΑΑΟ/Φ. 117.13/επτεο/7184 (7) 

Καθορισμός ύψους πίστωσης για την αντιμετώπιση δαπανών δημοσίων 
σχέσεων του Υπουργείου Αιγαίου. 


ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΑΙΓΑΙΟΥ 


Έχοντας υπόψη: 

1. Τις διατάξεις: 

α) Του Ν. 1558/85 «Κυβέρνηση και Κυβερνητικά Όργανα». 

β) Του άρθρου 18 «άρθρο μόνο» του Ν. 1790/88 «Περί οργάνωσης 
και λειτουργίας ΕΛΓΑ» (ΦΕΚ 134/Α/88). 

γ) Του Π.Δ. 129/92 «Περιορισμός συναρμοδιοτήτων κατά την έκ¬ 
δοση Υπουργικών αποφάσεων σε θέματα αρμοδιοτήτων Υπουργείων» 
(ΦΕΚ 65/Α/1992). 

2. Την αριθ. 1007556/116/0006Α/Υ1660/92 (Πρωθυπουργού 
και Υπουργού Οικονομικών) «Ανάθεση αρμοδιοτήτων Υπουργού Οικο¬ 
νομικών στον Υφυπουργό Οικονομικών». 


ΟΙΚΟΝΟΜΙΚΟΝ ΑΙΓΑΙΟΥ 

ΚΩΝ/ΝΟΣ ΓΙΑΤΡΑΚΟΣ ΓΕΩΡΓ. ΜΙΣΑΗΛΙΔΗΣ 

-♦- 

Αριθ. 26768 (8) 

Σύσταση Νομικού Προσώπου στην Κοινότητα Νεμούτας Ν. Ηλείας με 
την επωνυμία «Σχολική Επιτροπή Δημοτικού Νηπιαγωγείου Κοινό¬ 
τητας Νεμούτας». 

Ο ΝΟΜΑΡΧΗΣ ΗΛΕΙΑΣ 

Έχοντας υπόψη: 

1. Τις διατάξεις: 

α) την παρ. 8-15 του άρθρου 5 του Ν. 1894/1990 «Για την Ακαδη¬ 
μία Αθηνών και άλλες εκπαιδευτικές διατάξεις» (Α' 110) και 
(β) του άρθρου 187 του δημοτικού και κοινοτικού κώδικα (Π.Δ. 
323/1989) (Α' 146). 

2. Την αριθ. 20/1992 απόφαση του Κοινοτικού Συμβουλίου Νεμού¬ 
τας του Νομού Ηλείας για σύσταση Σχολικής Επιτροπής, αποφασί¬ 
ζουμε: 

1. Συνιστούμε στην Κοινότητα Νεμούτας του Νομού Ηλείας ίδιο Νο¬ 
μικό Πρόσωπο με την επωνυμία «Σχολική Επιτροπή Δημοτικού - Νη¬ 
πιαγωγείου Κοινότητας Νεμούτας». 

Η συνιστωμένη με την απόφαση αυτή σχολική επιτροπή διοικείται 
από 5/μελές Διοικητικό Συμβούλιο, αποτελούμενο από: 

α) Τον Πρόεδρο της Κοινότητας, ως Πρόεδρο της Σχολικής Επιτρο¬ 
πής. 

β) Τον Διευθυντή του Δημοτικού Σχολείου, 
γ) Το Διευθυντή του Νηπιαγωγείου. 

δ) Τον εκπρόσωπο του Συλλόγου γονέων και κηδεμόνων του Δημοτι¬ 
κού Σχολείου. 

ε) Τον εκπρόσωπο του Συλλόγου γονέων και κηδεμόνων του Νηπια¬ 
γωγείου. 

2. Η θητεία του πρώτου Διοικητικού Συμβουλίου της συνιστωμένης 
με την απόφαση αυτή Σχολικής Επιτροπής λήγει με τη λήξη της κοινο¬ 
τικής περιόδου 1991-1994. 

Η θητεία των μελών του Διοικητικού Συμβουλίου ακολουθεί την κοι¬ 
νοτική περίοδο. 

3. Το Διοικητικό Συμβούλιο της Σχολικής Επιτροπής εκλέγει τον 
Αντιπρόεδρο και τον γραμματέα του. 

4. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για την κάλυψη των 
δαπανών λειτουργίας, θέρμανσης, φωτισμού, ύδρευσης, τηλεφώνου, 
αποχέτευσης, αγοράς αναλωσίμων υλικών κ.λπ. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση των σχολείων 
και τον κάθε είδους εξοπλισμού τους. 

δ) Η εισήγηση προς τις αντίστοιχες διευθύνσεις πρωτοβάθμιας και 
δευτεροβάθμιας (1) εκπαίδευσης για τον εφοδιασμό από τον Οργανισμό 
Σχολικών Κτιρίων των σχολείων με έπιπλα και εξοπλιστικά είδη και 
από το Υπουργείο Εθνικής Παιδείας και Θρησκευμάτων με βιβλία για 
τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμετάλλευση των 
σχολικών κυλικείων και 

στ) Η λήψη κάθε άλλου μέτρου που κρίνεται αναγκαίο για τη στήριξη 

της διοικητικής λειτουργίας των σχολικών μονάδων. 

5. Πόροι της Σχολικής Επιτροπής είναι: 
α) Η ετήσια επιχορήγηση του Κράτους. 

β) Η ετήσια επιχορήγηση της Κοινότητας. 

γ) Κάθε είδους εισφορές, δωρεές, κληρονομιές και κληροδοσίες. 

6. Περιουσία: Η περιουσία είναι κινητή (καταθέσεις σε τράπεζες κ.λπ) 
και ακίνητη (κτίρια αστικού ή αγροτικοί κλήροι κ.λπ). 

7. Το Νομικό Πρόσωπο εκπροσωπείται στο δικαστήριο και σε κάθε 
δημόσια αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πύργος, 26 Οκτωβρίου 1992 

Ο Νομάρχης 
ΓΕΡ. ΚΟΤΤΑΒΑΣ 

-♦- 

Αριθ. ΕΣ/13046 (9) 

Σύσταση Δημοτικής Επιχείρησης με την επωνυμία «Αναπτυξιακή Επι¬ 
χείρηση Δήμου Λευκιμμαίων» στο Ν. Κέρκυρας. 

Ο ΝΟΜΑΡΧΗΣ ΚΕΡΚΥΡΑΣ 
Έχοντας υπόψη: 

1. Τις διατάξεις των άρθρων 260, 267, 270 και 274 του Δ.Κ.Κ. 
(Π.Δ. 323/89). 

2. Την απόφαση του Υπουργού Εσωτερικών με αριθμό 25027/ 
9.4.84 που δημοσιεύθηκε στο 244/19.4.1984 ΦΕΚ τ. Β'. 

3. Την απόφαση του Δημοτικού Συμβουλίου Δήμου Λευκιμμαίων με 
αριθμό 184/91. 

4. Τις διατάξεις του Π.Δ. 250/89 «Μεταβίβαση αρμοδιοτήτων του 
Υπουργού Εσωτερικών στους Νομάρχες», αποφασίζουμε: 

1. Συνιστάται στο Δήμο Λευκιμμαίων αμιγής Δημοτική Επιχείρηση 
με την επωνυμία «Αναπτυξιακή επιχείρηση Δήμου Λευκιμμαίων» 
(ΑΝ.Ε.ΔΗ.Λ.) ως ίδιο Νομικό Πρόσωπο Ιδιωτικού Δικαίου, το οποίο 
διέπεται από τις διατάξεις των άρθρων 260 έως 267, 270, 274 και 
287 του Π.Δ. 323/89. 

2. Σκοποί της Επιχείρησης είναι: 

α) Η εκμετάλλευση του υπό ανέγερση Κέντρου Πολιτιστικών Κοινω¬ 
νικών Δραστηριοτήτων του Δήμου Λευκιμμαίων. 

β) Η εκμετάλλευση των κοινοχρήστων χώρων αιγιαλού και παρα¬ 
λίας που έχουν παραχωρηθεί κατά χρήση στο Δήμο. 

γ) Η οργάνωση όλων των πολιτιστικών εκδηλώσεων του Δήμου, 
δ) Η ανάληψη της ψυχαγωγίας των κατοίκων της περιοχής με τη 
μόνιμη λειτουργία εγκαταστάσεων για όλες τις ηλικίες, ιδιαίτερα για 
τους νέους. 

ε) Η υλοποίηση των επιμορφωτικών προγραμμάτων του Δήμου είτε 
είναι επιδοτούμενα είτε όχι. 

στ) Η απασχόληση με θέματα προστασίας του περιβάλλοντος, 
ζ) Η απασχόληση με θέματα αναπτυξιακά της περιοχής (μελέτες, 
παρακολούθηση έργων κ.λπ). 

η) Η αξιοποίηση και εκμετάλλευση του ιστορικού κτιρίου «ΚΟΓΕ- 
ΒΙΝΑ». 

θ) Η αξιοποίηση και εκμετάλλευση χώρων αναψυχής σε οποιοδήποτε 
σημείο του Δήμου. 

ι) Η αξιοποίηση και εκμετάλλευση του χώρου που ανήκει στην 
ΕΑΣΚ, σε συνεργασία με την Ένωση ή μετά από παραχώρηση, για κοι¬ 
νωνικούς και πολιτιστικούς σκοπούς και αναψυχή. 

ια) Η επιδίωξη της αξιοποίησης των αλυκών και κάθε δημοτικού χώ¬ 


ρου και γενικά κάθε αξιοποιήσιμου χώρου. 

ιβ) Η άσκηση των παραπάνω δραστηριότων και εκτός ορίων του Δή¬ 
μου, στην ευρύτερη περιοχή Λευκίμμης, όταν νόμιμα της ανατεθούν. 

3. Η επιχείρηση διοικείται από επταμελές (7) Διοικητικό Συμβούλιο, 
τα μέλη του οποίου ορίζονται, μαζί με τους αναπληρωτές τους, από το 
Δημοτικό Συμβούλιο. 

Από τα μέλη του Διοικητικού Συμβουλίου τέσσερα είναι αιρετοί εκ¬ 
πρόσωποι του Δήμου, ένας είναι εκπρόσωπος των Γεωργικών Πιστωτι¬ 
κών Συνεταιρισμών Λευκίμμης και δύο είναι δημότες ή κάτοικοι της 
Λευκίμμης που έχουν πείρα ή γνώσεις σχετικά με τα αντικείμενα της 
επιχείρησης. Στην περίπτωση που οι εργαζόμενοι στην επιχείρηση υπερ- 
βούν τους είκοσι, ένας αιρετός εκπρόσωπός τους συμμετέχει στο Διοικη¬ 
τικό της Συμβούλιο, χωρίς αλλαγή της συστατικής πράξης, οπότε ο εκ¬ 
πρόσωπος των εργαζομένων εισέρχεται στη θέση του ενός δημότη ή κα¬ 
τοίκου και ειδικά όποιου θα ορίσει το Δημοτικό Συμβούλιο. 

4. Η διάρκεια της επιχείρησης ορίζεται τριακονταετής, από τη δημο¬ 
σίευση της απόφασης αυτής στην Εφημερίδα της Κυβέρνησης. 

5. Έδρα της επιχείρησης είναι η Λευκίμμη και ειδικά η περιοχή του 
Δήμου Λευκιμμαίων όπως έχει σήμερα. 

6. Ο Δήμος Λευκιμμαίων διατηρεί το δικαίωμα να παραχωρεί κατά 
χρήση περιουσιακά του στοιχεία στην επιχείρηση. 

Η παραχώρηση αυτή θα γίνεται σταδιακά, μετά την ίδρυση της επι¬ 
χείρησης, ανάλογα με την πορεία της επιχείρησης και τις δυνατότητες 
αξιοποίησης των περιουσιακών τούτων στοιχείων. 

7. Ο Δήμος Λευκιμμαίων θα διαθέσει για το σχηματισμό του αρχικού 
κεφαλαίου της επιχείρησης το χρηματικό ποσό των τριάντα εκατομμυ¬ 
ρίων (30.000.000) δραχμών. Το ποσό αυτό ο Δήμος θα διαθέσει στα¬ 
διακά, κατά την κρίση του, ανάλογα με την πορεία ανάπτυξης της επι¬ 
χείρησης. 

8. Πόροι της επιχείρησης είνοςι τα έσοδα από την άσκηση της δραστη- 
ριότητάς της, οι πρόσοδοι από την περιουσία της, δάνεια, κληρονομιές, 
επιχορηγήσεις, δωρεές, εισφορές, και κάθε είδους ενισχύσεις από εθνι¬ 
κούς ή κοινοτικούς πόρους. 

9. Η επιχείρηση διαλύεται: 

α) Με απόφαση του Δημοτικού Συμβουλίου του Δήμου Λευκιμμαίων, 
η οποία λαμβάνεται με απόλυτη πλειοψηφία των μελών του η απόφαση 
του Νομάρχη. 

β) Αυτοδίκαια αν περάσει χρόνος της διάρκειας της επιχείρησης χω¬ 
ρίς προηγούμενα να προκληθεί νομότυπα παράτασή της. 

γ) Σε περίπτωση πτώχευσης της επιχείρησης. Τη διάλυση της επι¬ 
χείρησης ακολουθεί εκκαθάριση. 

Εκτός από την περίπτωση της πτώχευσης, η εκκαθάριση θα γίνει 
από τρεις εκκαθαριστές που θα ορισθούν από το Δημοτικό Συμβούλιο. 

Στην εκκαθάριση διεκπεραιώνονται οι εκκρεμείς υποθέσεις, εισπράτ- 
τονται οι απαιτήσεις, ρευστοποιείται η περιουσία και πληρώνονται τα 
χρέη της επιχείρησης. Το υπόλοιπο περιέχεται στο Δήμο. 

10. Η συγκρότηση, η λειτουργία και οι αρμοδιότητες των οργάνων 
διοίκησης, η οργάνωση, η λειτουργία, η διαχείριση και η εποπτεία της 
επιχείρησης διέπονται από τις σχετικές με τις Δημοτικές και Κοινοτικές 
επιχειρήσεις διατάξεις του Π.Δ. 323/1989 και με την με αριθμό 
25027/9.4.1984 απόφαση του Υπουργού Εσωτερικών, που δημο¬ 
σιεύθηκε στο 244/19.4.1984 ΦΕΚ τ.Β'. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κέρκυρα, 23 Οκτωβρίου 1992 
Ο Νομάρχης 

ΘΕΟΦΙΛΟΣ ΒΑΣΙΛΕΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


